ร้านสเต็กราคาย่อมเยา เป็นร้านเล็กๆ อยู่ริมฟุตบาท  ตกแต่งร้านโซนรับประทานอาหารค่อนข้างดูดี แต่โซนทำอาหารดูคับแคบไปนิด ตั้งอยู่หน้าร้านเลย ทำให้ลูกค้าดูกันจะๆ

ลองสั่งสปาเก็ตตี้ไก่เทริยากิมาทาน ราคา 69 บาท เพราะเห็นว่าเป็นเมนูแปลกๆ เหมือนเปลี่ยนจากข้าวเป็นเส้นสปาเก็ตตี้ สำหรับคนชอบทานเส้น มันก็เข้ากันดีนะ แต่สำหรับเรามันค่อนข้างเลี่ยน เพราะน้ำมันเยอะมากกกกก ทั้งน้ำมันจากการคลุกเส้น และน้ำมันจากไก่เทริยากิ ทานไม่หมดค่ะ เลี่ยนเกิน ควรปรับปรุง

ส่วนเมนูชีสบอล ราคา 59 บาท ทำได้ดีค่ะ ชีสยืดดดดีมากกก เหมาะสำหรับคนชอบชีส ชีสไม่เค็ม ทานได้เพลินๆ เมนูนี้ทอดมาแห้งดีมาก ตอนแรกแอบกลัวว่าจะอมน้ำมันเหมือนสปาเก็ตตี้ซะอีก เมนูนี้ให้ผ่านค่ะ 

เรื่องการบริการพนักงานบางคนไม่ค่อยโอเค ดูเหวี่ยงๆ แต่บางคนก็น่ารักมาก เอามาถัวเฉลี่ยกันให้ผ่านละกันค่ะ